
 12.3.2021
 BG
 Официален вестник на Европейския съюз
 L 85/154
 РЕГЛАМЕНТ ЗА ИЗПЪЛНЕНИЕ (ЕС) 2021/441 НА КОМИСИЯТА
 от 11 март 2021 година
 за налагане на окончателно антидъмпингово мито върху вноса на сулфанилова киселина с произход от Китайската народна република след преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основният регламент“), и по-специално член 11, параграф 2 от него,
 като има предвид, че:
 1. ПРОЦЕДУРА
 1.1. Действащи мерки
 (1)
 През юли 2002 г. с Регламент (ЕО) No 1339/2002 (2) Съветът наложи окончателно антидъмпингово мито в размер на 21 % върху вноса на сулфанилова киселина с произход от Китайската народна република (КНР) и окончателно антидъмпингово мито в размер на 18,3 % върху вноса на сулфанилова киселина с произход от Индия („първоначалното разследване“).
 (2)
 С Регламент (ЕО) No 1338/2002 (3) Съветът наложи окончателно изравнително мито в размер на 7,1 % върху вноса на сулфанилова киселина с произход от Индия.
 (3)
 С Решение 2002/611/ЕО (4) Комисията прие ценова гаранция във връзка с антидъмпинговите и антисубсидийните мерки по отношение на вноса от Индия, предложена от един индийски производител износител, а именно Kokan Synthetics and Chemicals Pvt. Ltd (Kokan).
 (4)
 През февруари 2004 г., след подновено разследване относно изчерпването на ефекта от мерките, с Регламент (ЕО) No 236/2004 (5) Съветът увеличи ставката на окончателното антидъмпингово мито, приложимо за вноса на сулфанилова киселина с произход от КНР, от 21 % на 33,7 %.
 (5)
 През март 2004 г. с Решение 2004/255/ЕО (6) Комисията отмени Решение 2002/611/ЕО след едностранно оттегляне на гаранцията от Kokan.
 (6)
 С Решение 2006/37/ЕО (7) Комисията прие предложена от Kokan нова гаранция във връзка с антидъмпинговите и антисубсидийните мерки по отношение на вноса от Индия. Регламенти (ЕО) No 1338/2002 и (ЕО) No 1339/2002 бяха съответно изменени с Регламент (ЕО) No 123/2006 (8).
 (7)
 С Регламент (ЕО) No 1000/2008 (9) Съветът наложи антидъмпингови мита върху вноса на сулфанилова киселина с произход от КНР и от Индия след преглед с оглед изтичане на срока на действие на мерките. С Регламент (ЕО) No 1010/2008 (10) Съветът наложи окончателни изравнителни мита върху вноса на сулфанилова киселина с произход от Индия и измени равнището на антидъмпинговите мита върху вноса на сулфанилова киселина от Индия след преглед с оглед изтичане на срока на действие на мерките и междинен преглед.
 (8)
 С Регламент за изпълнение (ЕС) No 1346/2014 (11) Комисията наложи окончателно антидъмпингово мито върху вноса на сулфанилова киселина с произход от КНР и отмени окончателното антидъмпингово мито върху вноса на сулфанилова киселина с произход от Индия след преглед с оглед изтичане на срока на действие на мерките. С Регламент (ЕС) No 1347/2014 (12) Комисията отмени окончателното изравнително мито върху вноса на сулфанилова киселина с произход от Индия след